Abel Cathrine

Abel Cathrine Wolfsdatter von der Wisch (født 1626 eller 1627 i Slesvig eller Holsten, død 1. januar 1676 i København var hoffdame og filantrop, grunnlegger av Abel Cathrines Stiftelse. 

Liv og virke
 Bakgrunn
Abel Cathrine var trolig en illegitim datter av adelsmannen Wolf von der Wisch (d. 1648) og en borgerlig jomfru ved navn Mule, men underskrev seg selv aldri med familienavnet. 

 Hoffdame 
Hun har omgitt seg med samtidens mest prominente personligheter, blant annet var hun i sin ungdom hoffdame hos dronning Sofie Amalie. Hun var en av dronningens betrodde som fikk den utakknemlige oppgave å bli sendt til Blåtårn for å kroppsvisitere Leonora Christine. Den berømte fangen tok senere hevn gjennom skriftet Jammers Minde, hvori hun beskriver Able Cathrinæs smertefulle død.

 Filantrop 
I 1655 giftet hun seg med krongodsforvalter og proviantskriver på Københavns slott, Hans Hansen Osten (1617–1672). Han opparbeidet seg en betydelig formue særlig i jordegods, og etter hans død brukte Abel Cathrine deler av denne formuen til veldedige formål. Hun ga blant annet penger til Kølstrup hospital ved Ulriksholm, og i 1675 etablerte hun Abel Cathrines Stiftelse i Dronningens Tværgade i København – dette var små rekkehus (som den gang kaltes «boder») med i alt syv boliger som skulle benyttes til hjem for fattige københavnere. Da Abel Cathrine døde i 1676 ble Abel Cathrines Stiftelse drevet videre av Københavns fattigvesen. I 1884 ble rekkehusene revet, og stiftelsen tok i stedet i bruk en nyoppført bygning i en gate på Vesterbro som fikk navnet Abel Cathrines Gade. I 1949 solgte stiftelsen bygningen i Abel Cathrines Gade 13, som i stedet ble tatt i bruk som bolig for hjemløse – og ble fredet i 1980 som et eksempel på nasjonalromantisk arkitektur.

Abel Cathrines Stiftelse fikk etter avhendelsen av bygningen i Abel Cathrines Gade råderett over et antall boliger tilknyttet pleiehjemmet Gammel Kloster.

 Gravsted 
Able Cathrine døde den 1. januar 1676 i København og ble bisatt fra Holmens kirke ved siden av ektefellen. Her er hun avbildet på et epitafium, trolig malt av Abraham Wuchters, sammen med sin mann. Kisten med slekten von der Wisch' våpen ses sammen med mannens i Kapelsalen. På prekestolens lydhimmel inngår von der Wisch' våpen i form av en ulv og Hansen Ostens hjort.

 Referanser 

Kategori:Danske godseiere
Kategori:danske hoffdamer

.